Նիկոլ Փաշինյանն ընդգծել է, որ երկար ժամանակ Հայաստանում հաստատված էին տնտեսական մենաշնորհներ: «Ես այսօր պատիվ ունեմ հայտարարելու, որ Հայաստանում այլևս տնտեսական մենաշնորհներ չկան: Տեղյակ էիք, որ Հայաստանում երկար տարիներ գործել է հստակ համակարգված կոռուպցիոն մեխանիզմ: Ես պատիվ ունեմ արձանագրելու, որ այսօր Հայաստանում կոռուպցիա չկա: Իհարկե, կան կոռուպցիոն երևույթներ, կան չինովնիկներ, ովքեր 20 տարի և ավել աշխատել են այդ տրամաբանությամբ, և որևէ կասկած չիա, որ հիմա սողանցքներ են փնտրում այդ մեխանիզմները կրկին վերականգնելու համար, բայց մենք նրանց այդ հնարավորությունը չենք տա, և սա սկզբունքային հարց է մեզ համար: Ինձ համար ամենակարևոր սկզբունքն այն է, որ պետք է բացառվի իշխանության կիրառումը որպես սեփականության կամ հարստության կամ նյութական միջոցների ձեռքբերման մեխանիզմ: Ես այս հարցում շատ սկզբունքային եմ և սկզբունքային եմ լինելու, և մեր իշխանության մեջ չպետք է լինեն մարդիկ, ովքեր իշխանությունը կիրառում են որպես սեփականություն ձեռք բերելու միջոց»,- նշել է Փաշինյանը: